Nkrumah el xe stà eleto Primo Ministro del Ghana, ma el so oprato el xe stà critica da varie forse politeghe. Nkrumah el gha fato pasar la lege Prevensione Detentiva (1958) che el ghe permetea de metar en prison i opositori sensa proceso. En tel 1960, el gha volù cambiar l’ordinamento faxendo del Ghana na republica. En tel 1963 el Ghana el xe stà tra i promotori de l’Organizasion de l’Unità Africana. Ent el 1964, dopo on rferendum popolare, el paexe el xe diventà ono Stato monopartitico e Nkrumah eleto presidente a vita. El 24 febraro 1966. i militari i gha fato on colpo de Stato co Nkrumah el xera a l’estero. I leader militari i gha tegnù el governo fin al 1969. A le elesioni popolari del otobre 1969, el Partito del Progreso de Kofi Busia el gha vinto la majoria de i segi e el gha formà el governo. Busia el xera el Primo Ministro. El governo de Busia nol xe stà bon de controlare la perdita de valore de l’economia e, el 13 gianaro 1972, i militari i gha fato n’altro colpo de Stato. El colonel Ignatius Kutu Acheampong el gha formà el Consilio Naxionale de Redension. Acheampomg el xe stà meso da parte en tel 1978 parchè el no xe stà bon de riformar el governo. El general Frederick William Kwasi Akuffo el gha tolto el so posto. Akuffo el gha scominsià subito a pianificar el ritorno al governo sivile ma la crisi sempre pi grave e la corusion le gha spinto on grupo de zoini soldà a far n’altro colpo de Stato el 4 giunio 1979. El capo el xera Jerry John Rawlings.